Υβ Ζολί

Ο Υβ Ζολί (γαλλικά: Yves Joly, Τροάρν 11 Οκτωβρίου 1908 – 24 Μαΐου 2013), ήταν Γάλλος μαριονετίστας, καθώς και σκηνογράφος, σκηνοθέτης και κωμικός.

Βιογραφικό 
Ο Ζολί γεννήθηκε στην κοινότητα Τροάρν της βορειοδυτικής Γαλλίας, εγκατέλειψε το σχολείο σε πολύ μικρή ηλικία, και κατόπιν ασχολήθηκε με διάφορες μικροδουλειές. Συναντώντας κάποια στιγμή τον ηθοποιό Ολιβιέ Υσνό, παραιτήθηκε από φωτογράφος όπως εργαζόταν κατά την περίοδο εκείνη και άρχισε να ασχολείται με το θέατρο, ώσπου το 1935 πήγε στον θίασο Comédiens routiers όπου και εκεί έμαθε τις τεχνικές της παντομίμας και αυτοσχεδιασμού.

Ωστόσο δεν ήταν ικανοποιημένος από την ενασχόληση του ως ηθοποιός, παρότι του άρεσε η συντροφιά με τους υπόλοιπους καλλιτέχνες και οι καλλιτεχνικές δημιουργίες στις οποίες επιδίδονταν, όπως κατασκευές μασκών και σκηνικών.. Ήρθε σε επαφή με την τέχνη του κουκλοθέατρου στη διεθνή έκθεση του Παρισιού το 1937, και κατά το ίδιο έτος παντρεύτηκε.  Με τη γενική επιστράτευση που κηρύχθηκε το 1939 κατατάχθηκε στο στρατό και στάλθηκε στο πολεμικό μέτωπο, όπου και αιχμαλωτίστηκε το 1940, ωστόσο αργότερα αφέθηκε ελεύθερος και μετακόμισε στην Τουλούζη..

Στο τέλος του Β´ Παγκοσμίου Πολέμου, ανέπτυξε τη δική του τεχνική και ίδρυσε τον δικό του θίασο με την επωνυμία Les marionnettes Yves Joly, ο οποίος κατά τα επόμενα χρόνια έδωσε πολλές επιτυχημένες θεατρικές παραστάσεις καθώς και είχε και συμμετοχές στον κινηματογράφο.Το 1958 ο Ζολί κέρδισε διεθνή αναγνώριση λαμβάνοντας το Μεγάλο Βραβείο Καινοτομίας και Φαντασίας μαζί με το χρυσό μετάλλιο στο Διεθνές Φεστιβάλ Μαριονετών του Βουκουρεστίου, το οποίο διοργάνωσε η Μαργκαρέτα Νικουλέσκου στο οποίο συμμετείχαν μαριονετίστες από 16 χώρες. Η επιτυχία αυτή,  άνοιξε τον δρόμο στον θίασο του Ζολί ώστε να δώσει παραστάσεις και σε άλλες χώρες.

Ο Ζολί ασχολήθηκε επίσης και με την οργάνωση του επαγγέλματος με την ιδιότητα που απέκτησε ως πρόεδρος της Εθνικής Ένωσης Επαγγελματιών Μαριονετιστών, ενώ αργότερα ίδρυσε το Εθνικό Κέντρο Μαριονέτας καθώς και συμμετείχε και σε κινηματογραφικές ταινίες. Το 1976 μετά το θάνατο της συζύγου του, εγκατέλειψε την ενεργό δράση σε ηλικία 68 ετών και ασχολήθηκε με τη ζωγραφική, ενώ η τελευταία του διάκριση ήρθε το 1978 όταν και του απονεμήθηκε το βραβείο Εράσμους για τη συνολική προσφορά του στο κουκλοθέατρο.

Πέθανε τον Μάιο του 2013 σε ηλικία των 104 ετών.

Θεατρικές παραγωγές 
 1941: Le septième jour
 1944: L'Arche de Noé
 1946: Bristol
 1948-49: Les mains seules
 1950: Ivresse
 1952: ''Jeux de cartes
 1949: La rose rouge
 1954: Ombrelles et parapluies
 1956: Tragédie de papier

Παραπομπές

Βιβλιογραφία 
 Poletti, Michel (2011) Marionnettes La Porte Du Sud " Marionette Al Portale Sud, ISBN 978-3842385085
 Maryline Romain, , Éditions L'Âge d'Homme, 2005, 429 p., « Yves Joly (1908- ) », p. 393.
 Bresser, Jan Paul, H.R. Hoetink, R. de Jong-Belinfante & T. Kirchheiner-Galatius (1978) Poppen spreken: het poppentheater van: Fratelli Napoli, Tandarica, Yves Joly, Peter Schumann, Meulenhoff, Amsterdam, ISBN 90-290-0848-2
 Rédaction Le Monde, «  », Le Monde, 1er octobre 1970
 Christine de Rivoyre, «  », Le Monde, 1er juin 1954
 Rédaction Le Monde, «  », Le Monde, 10 septembre 1951

Εξωτερικοί σύνδεσμοι 
  Yves Joly, Portail des arts de la marionnette
 La Noce, par la compagnie Yves Joly
 La Tragédie de papier, par la compagnie Yves Joly
 Compagnie Yves Joly

Γάλλοι καλλιτέχνες
Παραλήπτες του βραβείου Erasmus
Υπεραιωνόβιοι